
AJUDES ALS USUARIS/RIES REGULARS DEL MENJADOR ESCOLAR DE L’ESCOLETA INFANTIL “LES MORERES” DE BENIMODO CURS 2023/2023
Esta Corporació és conscient de l’esforç econòmic que suposa tindre a xiquets/tes menors de 3 anys escolaritzats i tenint que fer ús del menjador escolar perquè els progenitors treballen. És per això, que des de l’Ajuntament de Benimodo mitjançant esta convocatòria s’ha volgut ajudar a les famílies a fer front a esta important despesa.
Article 1. OBJECTE DE LA CONVOCATÒRIA
És objecte d’esta convocatòria la concessió d’ajudes per als alumnes matriculats el curs 2022/2023 en l’escoleta infantil “Les Moreres” de Benimodo que han fet ús regular i continuat del menjador escolar durant tot el curs 2022/2023.
Article 2. QUANTIA I FINANÇAMENT DE L’AJUDA
La quantia total de les ajudes estarà finançada amb càrrec a la partida 320.48004 del pressupost de l’Ajuntament de l’any 2023 per un import total de 2.000 euros.
Article 3. BENEFICIARIS
Seran beneficiaris d’estes ajudes aquells/es alumnes que complisquen els següents requisits:
- Estar matriculat/da en l’escoleta infantil “Les Moreres” de Benimodo el curs 2022/2023.
- Haver fet ús del menjador escolar de manera regular i continuada al llarg del curs.
- Estar empadronat a Benimodo, al costat de la resta dels integrants de la unitat familiar en el municipi de Benimodo en la data de la finalització de la presentació de les sol·licituds i durant tot el curs escolar per al qual se sol·licita l'ajuda.
- Que la persona sol·licitant o els progenitors o representants legals hauran de complir els requisits establerts en l'article 13 de la Llei 38/2003, General de Subvencions, en la data de la finalització de presentació de les sol·licituds.
Queda exclòs d’estes ajudes l’alumnat que ha fet ús del menjador escolar de manera esporàdica.
L'acreditació d'aquests requisits s'efectuarà per mitjà de la declaració responsable i l'autorització integrada en el formulari de sol·licitud.
Article 4. MODALITAT
L’ajuda consistirà en un únic pagament, que es determinarà després d’haver-se resolt totes les sol·licituds.
En el cas que el nombre de sol·licituds donara lloc a una quantitat major a la consignada pressupostàriament, la quantia de cada ajuda es distribuirà de manera proporcional segons les disponibilitats pressupostàries. 
Article 5. PROCEDIMENT
5.1 Model de sol·licitud i documentació a presentar:
Les sol·licituds dirigides a l'alcalde-president de la corporació local es presentaran mitjançant model específic (ANNEX I) a través del registre d'entrada de l'Ajuntament de Benimodo o per mitjans electrònics (Seu electrònica de l'Ajuntament de Benimodo). Tot això, sense perjudici de realitzar el registre en qualsevol dels llocs assenyalats a aquest efecte en l'article 16.4 de la Llei 39/2015, d'1 d'octubre del Procediment Administratiu Comú de les Administracions Públiques.
La documentació a aportar seria la següent:
- Model específic de sol·licitud d'ajudes (ANNEX I) degudament emplenat i signat per interessat en el cas de ser major d'edat o pels seus representants legals. En cas de separació, divorci o cessament de la convivència, la sol·licitud se signarà pel pare o la mare que tinguera atribuïda la guàrdia i custòdia. Quan la guàrdia i custòdia siga compartida, tots dos progenitors hauran de signar la sol·licitud.
Si es presentara sol·licituds per a diversos germans/as s'ha de formalitzar la sol·licitud per a cadascun d'ells, però la documentació a adjuntar no s'haurà de duplicar, sent suficient la seua aportació en una d'elles.
- En cas de separació, divorci o cessament de la convivència: sentència judicial i/o conveni regulador o document públic on conste la custòdia del menor, llevat que s'haguera presentat en convocatòries anteriors i no existira cap canvi o modificació. En les famílies monoparentals: títol que acredite la condició de família monoparental.
- Fotocòpia del full del llibre de família on figura inscrita el xiquet/a beneficiari/a de l’ajuda.
- Certificat d'empadronament de la unitat familiar o autoritzar d'ofici a l'Ajuntament de Benimodo l'acarament d'aquestes dades.
- Fotocopia del núm. de compte bancari on s’ha de transferir l’ajuda o document expedit per l'entitat bancària on conste el compte on es desitja rebre la transferència. El titular del compte ha de ser un dels progenitors sol·licitants major d'edat.
- Autorització perquè l’ajuntament puga comprovar que s’està al corrent amb la Seguretat Social, la Hisenda Local i Estatal.
D'acord amb l'article 28.2 de la Llei 39/2015, d'1 d'octubre, del Procediment Administratiu Comú de les Administracions Públiques, l'Ajuntament de Benimodo queda autoritzat per a accedir a la informació obrant en l'Agència Estatal Tributària respecte de trobar-se al corrent en el compliment de les obligacions tributàries i de la Tresoreria General de la Seguretat Social respecte de trobar-se al corrent de les obligacions amb aquesta. En el cas que la persona manifeste oposició expressa haurà d'aportar aquests documents en el moment de la presentació de la sol·licitud.
5.2 Lloc i termini de presentació de sol·licituds:
- Les sol·licituds es presentaran al registre d’entrada de l’Ajuntament o a la seu electrònica.
- El termini de presentació de sol·licituds serà fins al 30 de setembre de 2023, comptats a partir del dia següent a la publicació de les presents bases en el BOP, remitides prèviament a la Base de Dades Nacional de Subvencions.
5.3 Resolució de la convocatòria i publicació
Quan finalitze el termini de presentació de sol·licituds, estes seran examinades i s’habilitarà un termini de 10 dies per a l’esmena d’errades i documentació.
Una vegada les sol·licituds hagen estat resoltes definitivament es publicarà un llistat al tauler d’anuncis de l’Ajuntament, amb la relació dels beneficiaris i la quantitat de l’ajuda.
Article 6. ÒRGAN COMPETENT.
L'òrgan competent per a l'ordenació, instrucció i resolució del procediment serà l'alcaldia, a partir de l'informe de valoració emés amb anterioritat. 
Article 7. PUBLICITAT.
Les bases es publicaran en el tauler d'anuncis de l'Ajuntament de Benimodo, en la pàgina web www.benimodo.es i en el Butlletí Oficial de la Província de València, una vegada aprovades per l’òrgan competent. 
Article 8. PAGAMENT DE LES AJUDES
Les ajudes es pagaran mitjançant transferència bancària al compte corrent o llibreta d’estalvi que l’interessat haja proporcionat en la documentació aportada.


Article 9. NORMATIVA APLICABLE.
Les subvencions es regiran pel que es disposa en la Llei 38/2003, de 17 de novembre, General de Subvencions i el Reial decret 887/2006, de 21 de juliol, Reglament de la llei General de Subvencions, per la present convocatòria, per les bases d'execució del pressupost per al present exercici 2023, així com per les restants normes de dret administratiu, i, en defecte d'això, per les normes de dret privat.
Benimodo, a la data de la firma electrònica
L’ALCALDE,
Francisco Teruel Machi

